b'\n_START_ARTICLE_\nVictoria Cougars\n_START_SECTION_\nHistorikk\n_START_PARAGRAPH_\nVictoria Cougars ble stiftet i 1911 som Victoria Senators, og tok i 1913 navnet Victoria Aristocrats. I sesongen 1916\xe2\x80\x9317 m\xc3\xa5tte laget flytte til Spokane i Washington da hallen deres, Patrick Arena ble rekvirert av det milit\xc3\xa6re som f\xc3\xb8lge av f\xc3\xb8rste verdenskrig. Ved flyttingen tok laget navnet Spokane Canaries. Canaries ble oppl\xc3\xb8st etter endt sesong og i 1919 ble Victoria Aristocrats startet opp igjen i Victoria._NEWLINE_I 1922 skiftet laget navn til Victoria Cougars og i 1925 vant Cougars Stanley Cup etter \xc3\xa5 ha sl\xc3\xa5tt Montreal Canadiens i finaleserien med 3-1 i kamper, og scoret 16 m\xc3\xa5l i finalene mot Canadiens \xc3\xa5tte. Laget var det siste laget utenfor NHL som vant trof\xc3\xa9et, og det tredje vestkystlaget som vant._NEWLINE_Den f\xc3\xb8lgende sesongen spilte laget igjen Stanley Cup-finale, men tapte denne gangen mot Montreal Maroons med 3-1 i kamper. Laget ble oppl\xc3\xb8st det f\xc3\xb8lgende \xc3\xa5ret og alle rettigheter ble solgt til Detroit der laget ble reetablert som Detroit Cougars. Detroit Cougars gikk inn i NHL fra 1926 og endret navn i 1930 til Detroit Falcons og i 1932 til Detroit Red Wings.'